MobilePay lukker ned for ældre iPhone- og Android-modeller

Er det ved at være nogle år siden, du sidst har købt ny telefon, så er der risiko for, at du ikke længere kan bruge MobilePay. Tjenesten har besluttet at lukke ned for understøttelsen af ældre iPhone- og Android-modeller, hvilket blandt andet går ud over iPhone 4 og Samsung Galaxy S3. Nu er det nok ikke mange kunder det drejer sig om, men tjenesten har samtidig droppet understøttelsen af Apple Watch, som de igennem et par år har “drillet”:

”I denne version har vi besluttet at fjerne understøttelsen af Apple watch, der igennem længere tid har drillet. Tak til alle jer, der har været med på rejsen,” skriver MobilePay på App Store under den seneste opdatering.

“Nyheden” blev også breaket af Peter Gregersen, Lead UX designer hos MobilePay, på Twitter:

Æv, en sur melding Igen er det den tid på året, hvor vi er nødt til at melde om lukning af gamle styresystemer. Udover Android 5 siger vi også snart farvel til iOS 9 pic.twitter.com/PO1Yl2Tlwp
— Peter Gregersen (@petergregersen) January 28, 2019

Det er naturligvis ikke Android 5.0-enheder, der forsvinder fra tjenesten, men Android 4.0-modeller. Samtidig forsvinder understøttelse af enheder, der kører på iOS 9.

MobilePay har mere end 4 millioner brugere i Danmark.

MobilePay lukker ned for ældre iPhone- og Android-modeller